Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: érintettek nem kötelezhetők személyazonosságuk igazolása céljából a személyi igazolvány bemutatásán túl további adatszolgáltatásra. A biztosítóintézetekről és a biztosítási tevékenységről szóló 1995. évi XCVI. törvény 99. §-a felhatalmazza a biztosítót arra,
Paragraph Index: 1312

érintettek nem kötelezhetők személyazonosságuk igazolása céljából a személyi igazolvány bemutatásán túl további adatszolgáltatásra. A biztosítóintézetekről és a biztosítási tevékenységről szóló 1995. évi XCVI. törvény 99. §-a felhatalmazza a biztosítót arra, hogy a biztosított, a szerződő fél, valamint a kedvezményezett személyi adatait, a biztosított vagyontárgyra vonatkozó adatokat, a biztosítási szerződéssel összefüggő lényeges adatokat stb. nyilvántartsa. A Hungária Biztosító Rt. igazgatója válaszában tájékoztatott arról, hogy e fenti törvényhely alapján a biztosítóintézetnek joga van arra, hogy a személyazonosító igazolványban, valamint a jogosítványban szereplő személyes adatokat kezelje, azonban egyetértett azzal, hogy az arckép fénymásolása jogellenes. (394/A/1999) Az adatvédelmi biztos egy beadvány kapcsán vizsgálta azt is, hogy a biztosítási ügynökök a biztosítóval egy másik ügynök közvetítésével szerződést kötő személyek adatait újabb szerződési ajánlat megtétele céljából megismerhetik-e. A vizsgálat során megállapítást nyert, hogy a kutatás és közvetlen üzletszerzés célját szolgáló név- és lakcímadatok kezeléséről szóló

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes